
<p> </p>
<p><strong>1.  <span lang="TH">เพื่อเพิ่มผลผลิตการเกษตร</span></strong><span class="apple-converted-space"> </span><span lang="TH">โดยการป้องกันการกำจัดแมลงศัตรูพืช ทำลายวัชพืชที่แย่งอาหารพืชหลัก ทำลายเชื้อราและไวรัสซึ่งเป็นเชื้อโรคระบาดทำลายพืช ทำให้พืชแข็งแรงเจริญเติบโตได้ดี และให้ผลผลิตสูงขึ้นซึ่งเป็นประโยชน์อย่างยิ่งแก่การเกษตร สาเหตุสำคัญที่มีการนำเอาสารเคมีดังกล่าวมาใช้เนื่องจากพบว่า ผลผลิตการเกษตรทั่วโลกไม่น้อยกว่าร้อยละ </span>30 <span lang="TH">ลดลงเพราะศัตรูพืชแพร่ระบาดและทำลาย ในบางประเทศโดยเฉพาะอย่างยิ่งประเทศกำลังพัฒนาหลายประเทศ ผลิตผลการเกษตรบางประเภทได้ถูกทำลายโดยแมลงศัตรูพืชถึงร้อยละ </span>60 <span lang="TH">นอกจากนี้ผลิตผลที่รอดจากการทำลายก็มีมาตรฐานต่ำ ทำให้มีความจำเป็นต้องนำเอาสารเคมีดังกล่าวมาช่วยในการผลิต</span></p>
<p><strong>2.  <span lang="TH">เพื่อควบคุมเชื้อโรคที่เป็นอันตรายต่อชีวิตมนุษย์และสัตว์</span></strong><span class="apple-converted-space"><b> </b></span><span lang="TH">เช่น เชื้อโรคมาลาเรีย ไข้เหลือง โรคเท้าช้าง ไทฟัส เป็นต้น โดยการทำลายพาหะนำโรคต่างๆ เช่น การใช้สารดีดีทีฉีดพ่นทำลายยุงตามแหล่งต่างๆ โดยเฉพาะประเทศแถบร้อนชื้นแทบทุกประเทศ</span></p>
<p><strong>3.  <span lang="TH">เพื่อป้องกันกำจัดศัตรูพืชและศัตรูสัตว์ในโครงการขนาดใหญ่</span></strong><span class="apple-converted-space"><b> </b></span><span lang="TH">เช่น โครงการควบคุมกำจัดยุงของรัฐบาล โครงการป้องกันกำจัดหนู โครงการควบคุมและกำจัดวัชพืชบนทางหลวง เป็นต้น ซึ่งเป็นการใช้สารเคมีในเนื้อที่ขนาดใหญ่ที่เป็นประโยชน์ต่อชุมชนและส่วนรวม</span></p>
<p><strong><span lang="TH">สารเคมีที่ใช้ในการเกษตร</span></strong><span class="apple-converted-space"> </span><span lang="TH">ในปัจจุบันมีมากมายหลายชนิด สามารถจำแนกหรือแบ่งแยกออกเป็นชนิดหรือกลุ่มได้ต่างๆกัน เช่น จำแนกตามสมบัติในด้านการป้องกันจำกัด จำแนกตามสมบัติทางเคมี นอกจากนี้สารเคมีเกษตรยังสามารถแบ่งแยกได้ตามลักษณะของผลที่เกิดแก่ศัตรูพืช (</span>effect on pests) <span lang="TH">เช่น การทำให้แมลงศัตรูพืชไม่กินอาหารและอดตายในที่สุด (</span>anti-feedant) <span lang="TH">การเป็นกับดักล่อให้แมลงศัตรูพืชเข้ามาหาเพื่อจะถูกทำลาย (</span>attractant) <span lang="TH">การทำให้แมลงศัตรูพืชเป็นหมันสืบพันธุ์ต่อไปไม่ได้ (</span>chemosterilant) <span lang="TH">การทำให้วัชพืชเกิดใบร่วงและค่อยๆตายไป (</span>defoliant) <span lang="TH">การทำให้พืชแห้งตาย (</span>desiccant) <span lang="TH">และการควบคุมการเจริญเติบโตของพืชหรือสัตว์ (</span>growth regulator) <span lang="TH">เป็นต้น</span></p>